Natpis Vignja Miloševića
'''Kočerinska ploča''' ili Natpis Vignja Miloševića je nadgrobni spomenik Vignja Miloševića donesen s Kočerinskoga polja 1872. godine i uzidan u Župni dvor u Kočerinu, a 1927. godine, kad je izgrađen novi Župni dvor i ploča je prenesena tamo. Visina ploče je 137 centimetara, a širina nejednaka: 50 centimetara, 49 centimetra i 53 centimetra. Otkriven je 1983. godine na nekropoli Lipovac, u selu Kočerin, kod Širokog Brijega, gdje je danas izložen u župnim prostorijama u Kočerinu. Ploča sadrži 25 redova skripte, sa 9-15 znakova u svakom redu. Ima ukupno 300 znakova i predstavlja najveći poznati tekst na bosančici, i prikazuje veliki broj ligatura. Pisana je štokavskim ikavskim dijalektom, bez nazalnih samoglasnika, jednoslojnim pismom, sa očiglednim uticajem glagoljice. Izraz svetago pokazuje uticaj iz crkvenoslovenskog, ali ostatak natpisa je u svojoj morfologiji oslobođen crkvenoslovenizama. Tekst govori kako je Viganj Milošević služio pet bosanskih vladara, banu Stjepanu, kralju Tvrtku, kralju Dabiši, kraljici Grubi i kralju Ostoji, a završava se porukom: имолꙋвасьненаст ꙋпаитенамеѣсмь билькаковиесте виꙉетебитикако вьсмьѣ (I molim te ne gazi me jer sam bio kao ti i bit ćeš kao ja). Tekst natpisa Vignja Miloševića: Va ime o(t)ca i sina i svetago d(u)ha amin'. Se leži Vign' Milošević' služi banu S- tipanu i kralu T- (vart)ku i kralu Da- biši i kralici Grubi i krala Ostoju i u t- o vrime doide (i) svadi se Ostoja kral' s hercegom' i z Bosn(o)m' i na Ugre po(id)e Ostoja to v- rime mene Vigna doide kon'čina i legoh' na svo- m' plemenitom' pod' Kočerinom' i molu vas' nenast- upaite na me ja s(a)m' bil' kakovi este vi ćete biti kako- v' sam' ja